סיגל דוידי

ד"ר **סיגל דוידי** היא אדריכלית, חוקרת של אדריכלות ישראלית וסופרת. מחקריה מתרכזים בחשיפת הדור הראשון של נשים אדריכליות בארץ ישראל וזכו לפרסים והצטיינויות. ספריה זכו להתייחסויות רחבות וביקורות חיוביות.

## ביוגרפיה
דוידי נולדה בקריית שמונה וגדלה בנהריה. את לימודיה התיכוניים עשתה בבית ספר המקיף בעיר במגמה ריאלית פיזיקלית. שירתה בחיל הים בתפקיד טכנאית מכ"ם.

סיימה תואר ראשון ותואר שני בהצטיינות בפקולטה לארכיטקטורה ובינוי ערים בטכניון בחיפה. על עבודת המאסטר העוסקת ביריד המזרח זכתה בפרס קרפלוס (Karplus) למצוינות אקדמית. עד 2008 הייתה אדריכלית פעילה. כתבה את עבודת הדוקטורט שלה באוניברסיטת תל אביב בהנחיית פרופ' חנה נוה ופרופ' רוברט אוקסמן. את התואר השלישי סיימה בשנת 2015. על עבודת הדוקטורט העוסקת בדור הראשון של האדריכליות בארץ ישראל, זכתה דוידי בשורת מלגות מחקר ופרסים: מלגת מחקר לסטודנטיות בתואר שלישי החוקרות נושאי מגדר מטעם נעמת ב-2012; פרס מטעם מכון ליאו בק ירושלים, ב-2017; ופרס 'קרן גולדברג' מטעם האוניברסיטה הפתוחה בשנת 2017.

ב-2018 דוידי הייתה פוסט דוקטורנטית עם מלגת מינרווה בקתדרה להיסטוריה ותיאוריה באדריכלות בראשותו של פרופ' יורג גלייטר Jörg Gleiter, באוניברסיטה הטכנית של ברלין. בשנים 2019–2020 הייתה עמיתת מחקר במרכז כץ ללימודי יהדות מתקדמים, באוניברסיטת פנסילבניה שבפילדלפיה.

בשנים 2002–2011 לימדה בבית הספר לעיצוב במכון הטכנולוגי חולון (HIT), ובשנים 2004–2008 לימדה גם בחוג לעיצוב מבנה וסביבה בשנקר, בית ספר גבוה להנדסה ועיצוב. החל מ-2017 היא מרצה בבית הספר לאדריכלות ע"ש עזריאלי באוניברסיטת תל אביב.

## תחומי מחקר
דוידי מתמקדת במפגש בין אדריכלות ומגדר ועסקה בעיקר בחקר עבודתן של נשים אדריכליות. עבודת הדוקטור שלה היא מחקר חלוצי ופורץ דרך שחשף את עבודתן של אדריכליות בתקופת המנדט ובראשיתה של ישראל. מחקריה עוסקים בפועלן של נשים בעולם התכנון והאדריכלות ובתרומתן להתפתחות המרחב הבנוי בארץ ומעלים מהנשייה אדריכליות נשכחות ונעלמות חזרה להיסטוריה.

בשנת 2023 זכתה במענק של הקרן הגרמנית למדע (DFG) למחקר ישראלי-גרמני על הרפורמטורית ד"ר ארנה מאייר ופרויקט "הבית המודרני" והיא עמיתת מחקר במכון ליאו בק ירושלים.

ב-2007 אצרה במשותף עם אדריכל סרג'יו לרמן את התערוכה "הנוכחות הנשית באדריכלות הישראלית". התערוכה הציגה לראשונה בארץ תערוכה קבוצתית של 22 אדריכליות הפועלות בישראל. התערוכה זכתה להצלחה והוצגה גם במרכז שטיינברג בחולון במסגרת פסטיבל אשה ובגלריה האוניברסיטאית לאמנות ע"ש גניה שרייבר באוניברסיטת תל אביב. ב-2009 יצא לאור קטלוג התערוכה אותו ערכה "הנוכחות הנשית באדריכלות הישראלית – אדריכלות של נשים בישראל".

ב-2023 אצרה במשותף עם אדריכלית לימור יוסיפון גולדמן את התערוכה "האדריכלית". התערוכה הציגה עשר עבודות עיצוב ואמנות של אדריכלים ואדריכליות עכשוויים כמחווה לעשר אדריכליות ותיקות. התערוכות הוצגו בגלריה בבית האדריכלית ביפו של התאחדות האדריכלים ובוני הערים בישראל.

דוידי פרסמה מאמרים רבים הנובעים מתחומי המחקר העיקריים שלה, וכן מאמרים נוספים בנושאי היסטוריה של אדריכלות, כגון יריד המזרח בתל אביב ב-1934 והקמת הטכניון והפקולטה לארכיטקטורה. מחקריה על האדריכליות הראשונות בישראל והתערוכות שאצרה נסקרו בהרחבה בעיתונות בישראל ובעולם.

במטרה לשפוך אור על מפעלות הבנייה המרשימים שלהן ולקדם את נוכחותן במרחב הציבורי דוידי מרצה לקהל הרחב במוזיאונים, כנסים ובספריה הלאומית, כותבת בעיתונות יומית, ומובילה סיורים המציגים את עבודתן של האדריכליות הראשונות בתל אביב ובירושלים במסגרת "בתים מבפנים".

## מבחר פרסומים
### ספרים
#### הנוכחות הנשית באדריכלות הישראלית, הוצאת עמותת אדריכלים מאוחדים בישראל, 2009
הספר "הנוכחות הנשית באדריכלות הישראלית" שיצא לאור בנובמבר 2009, הוא קטלוג התערוכה שהוצגה בחורף 2007 בגלריה בבית האדריכל.ית ביפו. לראשונה בישראל הוצגה אדריכלות שתוכננה על ידי נשים, במרחב הציבורי והתרבותי. 21 אדריכליות מציגות בקטלוג פרויקט אחד שתכננו ובוצע. הפרויקטים שנבחרו מציגים עשייה מגוונת ואיכותית של משרדי האדריכליות. בנוסף לייצוג עבודתן המעשית, שבע כותבות וכותב אחד, מציגים בקטלוג עבודות מחקר בנושאי אדריכלות ומגדר. קטלוג זה נועד לשמש נדבך נוסף בחקר אדריכלות ומגדר ומאפשר להעמיק את הדיון בנושא אדריכלות של נשים שמתפתח בחברה הישראלית.

#### בונות ארץ חדשה – אדריכליות וארגוני נשים תקופת המנדט, למדא עיון 2020
בעקבות זכייתה בשנת 2017 ב'פרס קרן גולדברג' מטעם האוניברסיטה הפתוחה לכתב יד מצטיין במסלול הביכורים, יצא ספרה "בונות ארץ חדשה – אדריכליות וארגוני נשים תקופת המנדט", בשנת 2020 בהוצאת למדא עיון של האוניברסיטה הפתוחה. מהדורה אנגלית של הספר יצאה לאור בדצמבר 2025 בהוצאת Palgrave-Macmillan.

ספרה שימש השראה לתערוכה "המשוטטת" של האמניות נלי אגסי ומאיה רביב, שהוצגה בבית ליבלינג ב-2021.

במאמר ביקורת על ספרה כתבה ד"ר אורין שחר: " המחקר שערכה דוידי וכתיבתו של ספרה אודות האדריכליות הציוניות הם שליחות של ממש שיש בה כדי להתבונן מחדש בתפקידן של הנשים בעשייה האדריכלית. החומרים הנדירים והייחודיים שאספה במלאכת מחשבת מקימים לתחייה עולם שלם של מחשבה ועשייה. דוידי מעניקה פנים לדור של נשים ששזרו בחייהן את המשימה הכפולה של יצירת עולם מקצועי נשי המקדם את דמותה של האישה החדשה בד בבד עם יצירת מרחב לאומי חדש."

### מאמרים בעיתונות
* 
* Architects who shaped early Jewish society in Palestine, באתר The Jewish Independent, ספטמבר 2021
* 
* סיגל דוידי, עוד לפני קום המדינה בתי כנסת בישראל תוכננו דווקא על ידי נשים, באתר מקור ראשון, 14 במרץ 2023
* סיגל דוידי, 100 שנים לפתיחת הטכניון העברי בחיפה, באתר שנורקל צוללים לעומק ההיסטוריה, 3 בפברואר 2025
* סיגל דוידי, ויצו הכריעה: גדעוני ולא קאופמן, באתר הארכיון הציוני, 12 במרץ 2025
* 
* 
* סיגל דוידי, המטבח החשמלי הראשון, באתר הארכיון הציוני, 8 במרץ 2026

## מאמרים אקדמיים
* האדריכלות החדשה ביריד המזרח 1934:הבניית זהות ליישוב היהודי, ישראל – כתב עת לחקר הציונות ומדינת ישראל, 2016

* Home Planning and Gender in Mandatory Palestine. ''Journal of the Society of Architectural Historians'' *(JSAH)*, 82, no. 1, University of California Press (2023): 46-62.
* Women Design Synagogues: Gender insights into the history of modern Israeli synagogue architecture. *Israel Studies* 28, no. 1, Indiana University Press (2023): 140-161.
* Caring for Parents: Modern dwellings for elderly German Jewish immigrants in Mandatory Palestine. *The Journal of Architecture* 25, no. 3 (2020): 203-229.
* Housing Ideas at Building Exhibitions in Eretz Israel, 1934–1944. *kritische berichte*, Zeitschrift für Kunst – und Kulturwissenschaften 48, no. 2 (2020): 26-35.
* From the Margins to the Center: Urban housing for single Jewish women in pre-state Israel. *Women's History Review* 28, no. 1 (2019): 85-110.
* By Women For Women: Modernism, Architecture and Gender in Building the New Jewish Society in Mandatory Palestine. In *Architectural Research Quarterly* 20, no.3 (2016): 217-230.
* Homemade Architects: Architectural Education in Mandatory Palestine, 1924–1948. In Farhan Karim and Mohammad Gharipour (eds), *The History of Architectural Education in the Middle East and North Africa*, (Edinburgh, UK: Edinburgh University Press, 2025): 72-102.
* Gertrud Goldschmidt: Architect and Zionist. In Mary Pepchinski and Christina Budde (eds.), *Women Architects and Politics: Intersections between Gender, Power Structures and Architecture in the long 20th Century*, (Bielefeld: Transcript, 2022): 47-63.
* Kiryat Meir: First middle-class cooperative housing complex in Tel Aviv, In Katharina Borsi, Didem Ekici, Jonathan Hale and Nick Haynes (eds.), *Housing and the City*, (London and New York: Routledge, 2022): 109-121.
* Reclaiming the work of women architects in Mandatory Palestine. In Anna Sokolina (ed), *Routledge Companion to Women in Architecture*, (London and New York: Routledge, 2021): 154-164.
* Genia Averbuch: Modernism Meets the Vernacular; Youth Villages for New Immigrants, 1948-1955. In Anat Geva and Inbal Ben-Asher Gitler (eds), *Israel as a Modern Architectural Experimental Lab (1948-1978)*, (Bristol and Wilmington: Intellect Books, 2020): 147-172.
* From Hamburg to Haifa: Civil Engineer Willy Weltsch (with Roland Jaeger), In Andreas Braemer, Katrin Kessler, Ulrich Knufinke, Mirko Przystawik (eds), *Jewish Architects – Jewish Architecture?* (Petersberg and Hamburg: Michael Imhof Verlag and Bet* Tfila, 2021): 111-124. The ‘New Architecture’ of the 1934 Levant Fair: Constructing Identity for Jewish Society in Mandatory Palestine. In Jörg Stabenow and Ronny Schüler (eds), *The Transfer of Modernity ― Architectural Modernism in Palestine 1923–1948*, (Berlin: Gebr.* Mann Verlag, 2018): 151-164.
* German and Austrian Women Architects in Mandatory Palestine, 1920-1948. In Mary Pepchinski, Christina Budde, Wolfgang Voigt, Peter Cachola Schmal (eds), *Frau Architekt: over 100 years of women in architecture*, (Frankfurt-am-Main: Wasmuth & Deutsches Architekturmuseum, 2017, English and German): 49-57.
* “The Flight of the Camel – The Levant Fair of 1934 and the Creation of a Situated Modernism.” (with Robert Oxman) In Haim Yacobi (ed.), *Constructing a Sense of Place; Architecture, Planning and the Zionist Discourse*, (London: Ashgate Publications, 2004): 52-75.
* The Shalvi/Hyman Encyclopedia of Jewish Women (Jewish Women's Archive), entries on Dora Gad
* Ada Karmi-Melamede


## פרסים
* 2023 Research Award Recipients – אוניברסיטת ברנדייס בארצות הברית. She Builds: Women Pioneers of Modern Architecture in Israel
* Herbert D. Katz Center for Advanced Judaic Studies, University of Pennsylvania
* Minerva Stifung, גרמניה – Empowerment for Female Scientists
* פרס גולדברג 2018

## קישורים חיצוניים

### הרצאות מוקלטות
* נשים חוקרות יוצרות, ד"ר סיגל דוידי משוחחת עם האדריכלית נעמה מליס, אוניברסיטת בר-אילן
* מודרניזם חברתי בעבודתה של לוטה כהן, הרצאתה של ד"ר סיגל דוידי, מכון ליאו בק
* ד"ר סיגל דוידי על חלוצת האדריכליות בישראל, נשים פורצות דרך שנשכחו מדפי ההיסטוריה, מכון ליאו בק
* גלי צה"ל – אוניברסיטה משודרת: יוצרים מדינה, אדריכלות ישראלית – חלוצות המודרניזם עם ד"ר סיגל דוידי
* מודרניזם ביריד המזרח, מכון ון ליר בירושלים
* אדריכליות פורצת דרך: דורה גד והלנה רוט, בית ליבלינג
* נשים באדריכלות, בהיסטוריה ובאמנות, מפגש עם מחברות של שלושה ספרים חדשים, אוניברסיטת תל אביב.
* גרטרוד גולדשמידט: אדריכלית בארץ ישראל, ד"ר סיגל דוידי בכנס העמותה למגדר באמנות, אוניברסיטת תל אביב.
* ממעבדת המחקר: בונות ארץ חדשה – מי הייתה גרטרוד גולדשמיט?
* שמלת בטון ומלט | סרטה של אדר' ורד פלוק

## הערות שוליים

קטגוריה:אדריכלות
קטגוריה:אדריכליות ישראליות
קטגוריה:אדריכלים ישראלים
קטגוריה:ישראליות שנולדו במאה ה-20